Augustinas Rakauskas

Augustinas Rakauskas (g. 1946 m. sausio 1 d. Kaune) – Lietuvos verslininkas, investuotojas, valdantis kontrolinį įmonių grupės „Litvalda“ akcijų paketą. Jis yra statybos, remonto ir buities prekių parduotuvių tinklo „Senukai“ įkūrėjas, 2019 m. šį verslą perdavęs sūnui Artūrui Rakauskui. UAB „Litvalda“ taip pat yra didžiausia Žinių radijo akcininkė,Apie Žinių radiją o Augustinas Rakauskas yra pristatomas kaip šios radijo stoties savininkas.Verslumo dvasia

1988 m. buvo Kauno kooperatininkų sąjungos iniciatyvinės grupės narys, vienas pirmųjų įkūrė kooperatyvą.

2001 m. su šeima įsteigė labdaros fondą „Senukų Labdaros ir Paramos Fondas“, kurio prezidentė yra jo žmona Dalė Rakauskienė. Fondas padeda įvairių bėdų ištiktiems „Senukų“ įmonių grupės darbuotojams ir jų šeimoms, taip pat remia sergančių vaikų gydymą, aukoja vaikų namams ir kt.

2002 m. gruodį išspausdinta knyga „Verslumo dvasia“, šiek tiek vėliau išversta į rusų ir anglų kalbas. 2005 m. išleista su knyga rezonuojanti kompaktinė plokštelė.

2007 m. atliktais žurnalo „Veidas“ tyrimo duomenimis, A. Rakauskas turtingiausių Lietuvos žmonių 10-uke užėmė 6 vietą, turtas vertintas apie 680 mln. lt.http://archyvas.veidas.lt/lt/leidinys.full/4682540ddf4df 

2010 m. rugsėjį įkūrė viešbučių, restoranų kompleksą „Harmony Park“ Prienų rajone, 160 ha plote.https://www.harmonypark.lt/pagrindinis/#apiemushttps://rekvizitai.vz.lt/imone/visuomenes_harmonizavimo_parkas/

2011 m. su šeima atidarė prabangų viešbutį netoli Alanijos (Turkija) „Villa Augusto“.

2019 m. po įvykdyto sandorio su savo sūnumi Artūru Rakausku, perėmė radijo stoties Žinių radijas akcijas. Taip pat perėmė 100 proc. akcijų nekilnojamojo turto kompanijose „Baltic RED“ ir „Baltic Shopping Centers“, kurios valdo prekybos centrus „Mega“, „Banginis“, kitus nekilnojamojo turto objektus, nuomoja patalpas „Kesko Senukams“ ir kitiems prekybininkams.

2014 m. liepą išleido knygą „Globali jausmo proto dvasia“. 2017 m. knyga išleista rusų kalba, 2019 m. išleista ir anglų kalba.

 Šaltiniai 

Kategorija:Lietuvos verslininkai